22.6.2023
SL
Uradni list Evropske unije
C 220/11
POZDRAVLJA NAMERO KOMISIJE IN SPODBUJA DRŽAVE ČLANICE, NAJ SPREJMEJO NASLEDNJE UKREPE: 14. pri oceni varnosti in pri odločanju o fitofarmacevtskih sredstvih in biocidnih proizvodih na podlagi znanstvenih raziskav in dokazov upoštevati tveganje razvoja odpornosti proti antimikrobikom za uporabo v veterinarski in humani medicini zaradi uporabe fitofarmacevtskih sredstev ali biocidnih proizvodov ter, če se pojavijo novi dokazi, po potrebi pregledati sklepe.
Po potrebi bi bilo treba za zadevne proizvode uvesti ustrezne pogoje ali omejitve uporabe; E.
Priporočeni cilji za porabo antimikrobikov in antimikrobično odpornost
DRŽAVE ČLANICE POZIVA, NAJ: 15. sprejmejo ustrezne nacionalne ukrepe s ciljem zagotovitve, da se do leta 2030 skupna poraba antibiotikov pri ljudeh (v definiranem dnevnem odmerku (DDD) na 1 000 prebivalcev na dan) v skupnosti in bolnišnicah skupaj, tudi v ustanovah za dolgotrajno oskrbo in pri oskrbi na domu, v Uniji zmanjša za 20 % v primerjavi z izhodiščnim letom 2019; 16. sprejmejo ustrezne nacionalne ukrepe s ciljem zagotovitve, da do leta 2030 vsaj 65 % skupne porabe antibiotikov pri ljudeh spada v skupino dostopovnih antibiotikov (Access), kot je opredeljena v klasifikaciji AWaRe SZO (64); 17. sprejmejo ustrezne nacionalne ukrepe s ciljem zagotovitve, da se do leta 2030 skupna pojavnost okužb krvnega obtoka s proti meticilinu odpornem Staphylococcus aureus (MRSA) (število okužb na 100 000 prebivalcev) v EU zmanjša za 15 % v primerjavi z izhodiščnim letom 2019; 18. sprejmejo ustrezne nacionalne ukrepe s ciljem zagotovitve, da se do leta 2030 skupna pojavnost okužb krvnega obtoka s proti cefalosporinom tretje generacije odporno Escherichia coli (število okužb na 100 000 prebivalcev) v EU zmanjša za 10 % v primerjavi z izhodiščnim letom 2019; 19. sprejmejo ustrezne nacionalne ukrepe s ciljem zagotovitve, da se do leta 2030 skupna pojavnost okužb krvnega obtoka s proti karbapenemu odporno Klebsiella pneumoniae (število okužb na 100 000 prebivalcev) v EU zmanjša za 5 % v primerjavi z izhodiščnim letom 2019; V Prilogi k temu priporočilu so predstavljeni posamezni prispevki držav članic, ki so priporočeni za doseganje teh ciljev Unije; 20. pripravijo kazalnike, ki bi podpirali doseganje priporočenih ciljev in ciljev glede drugih vidikov, povezanih z antimikrobično odpornostjo, kot so nadzor preprečevanja okužb, usmerjanje rabe antimikrobikov, prakse predpisovanja zdravil in usposabljanje, ter izmenjujejo najboljše prakse glede njihove uporabe; POZDRAVLJA NAMERO KOMISIJE IN SPODBUJA DRŽAVE ČLANICE, NAJ SPREJMEJO NASLEDNJE UKREPE: 21. vzpostaviti ustrezne ukrepe, ki bodo prispevali k uresničevanju cilja iz strategije „od vil do vilic“ in akcijskega načrta za ničelno onesnaževanje, in sicer da se v EU do leta 2030 za 50 odstotkov zmanjšanja skupna prodaja antimikrobikov, ki se uporabljajo za rejne živali in akvakulturo; F.
Ozaveščanje, izobraževanje in usposabljanje
DRŽAVE ČLANICE SPODBUJA, NAJ: 22.
v sodelovanju z visokošolskimi in strokovnimi izobraževalnimi ustanovami ter deležniki in s pomočjo pedagoških in vedenjskih uvidov zagotovijo, da nacionalni programi nadaljnjega izobraževanja in učni načrti, med drugim na področju medicine, zdravstvene nege, babištva, farmacije, dentalne medicine, veterinarske medicine, kmetijstva in agronomskih ved ter okoljskih in ekoloških znanosti, vključujejo obvezno medsektorsko usposabljanje in kompetence na področju antimikrobične odpornosti, preprečevanja in obvladovanja okužb, okoljskih tveganj, biološke zaščite in usmerjanja rabe antimikrobikov, vključno s preudarno rabo antimikrobikov, kot je ustrezno; (64) https://www.who.int/publications/i/item/2021-aware-classification.